ALT ลุ้นปีนี้พลิกกำไร รับอานิสงส์โควิดระบาด-ใช้อินเทอร์เน็ตพุ่ง แนะซื้อเป้า 3.30 บ.
ALT ลุ้นปีนี้พลิกกำไร รับอานิสงส์โควิดระบาด-ใช้อินเทอร์เน็ตพุ่ง แนะซื้อเป้า 3.30 บ.
5 พ.ค. 2564

บล.คิงส์ฟอร์ด ระบุในบทวิเคราะห์วันนี้(5พ.ค.2564) ว่า  บริษัท เอแอลที เทเลคอม จำกัด (มหาชน) หรือ ALT (ซื้อเก็งกําไร / ราคาเป้าหมายปี 64  3.30 บาท) ได้ประโยชน์การระบาดของโควิด – 19 การใช้งานอินเทอร์เน็ตเพิ่มสูงขึ้น คาดว่าจะส่งผลให้ความต้องการใช้ Bandwidth เพื่อการเชื่อมต่ออินเทอร์เน็ตเกตเวย์ในภูมิภาคจะเติบโตขึ้น ปีนี้ประเมินว่าจะได้เห็นการ Turnaround ของกําไรปกติ สืบเนื่องจากธุรกิจ Rental เริ่มเห็นการ Breakeven
ขณะที่ในส่วนของธุรกิจติดตั้งโครงข่ายบ.มี Backlog ที่แข็งแกร่ง และมีการดําเนินโครงการ Cable Landing Station (CLS)ที่จังหวัดสตูล โดยเป็นฐานเชื่อมต่อทางโทรคมนาคมระหว่าง Cable ฝั่งทะเลอันดามันกับอ่าวไทยนอกจากนี้ทางบริษัทยังมีโอกาสที่จะรับงานอีกเป็นจํานวนมากได้แก่งานจัดระเบียบสายไฟของ กฟภ. ที่ต่างจังหวัด,งาน Smart Grid, งานเสา 5G เป็นต้น